เคยกินยาคุมยี่ห้อไซโคเม็ก กินประมาณปีกว่าแล้วประจำเดือนมาน้อย เลยเปลี่ยนยี่ห้อไปกิน มาร์วีลอน21 เม็ด แล้วประจำเดือนไม่มา กินได้ประมาณ1แผงระหว่างหยุด7วัน ยังไม่มาคะอีก2วันจะต้องเริ่มแผงใหม่ยังไม่มาเลย การเปลี่ยนยาคุมกำเนิดมีผลต่อประจำเดือนไหมคะ แล้วถ้าจะตรวจการตั้งครรภ์ควรตรวจตอนไหน แล้วจะกินยาคุมกำเนิดต่อเลยไหม ต้องทำยังไงคะตอนนี้กังวลมากๆๆคะไม่อยากมีลูกแล้ว เพราะมีอยู่แล้ว
สวัสดีค่ะ ยาคุมกำเนิดยี่ห้อ ไซโคลเม็กส์ (cyclomex) เป็นยาคุมกำเนิดที่มีฮอร์โมน Ethinylestradiol 0.020 มิลลิกรัม และ Gestodene 0.075 มิลลิกรัม ดังนั้นจึงถือเป็นยาคุมกำเนิดชนิดที่มีฮอร์โมนต่ำ ซึ่งอาจมีผลทำให้ประจำเดือนมาน้อยได้ แต่ก็ไม่ได้อันตรายอะไรส่วนยาคุมกำเนิดยี่ห้อมาร์วีลอน (marvelon) เป็นยาคุมกำเนิดที่มีฮอร์โมน Ethinylestradiol 0.03 มิลลิกรัม และ Desogestrel 0.15 มิลลิกรัม ซึ่งมีปริมาณฮอร์โมนเอสโตรเจนสูงกว่า ดังนั้น เมื่อเปลี่ยนมาทาน ไม่น่าทำให้ประจำเดือนขาดหายไปดังนั้น ควรรอให้จนกว่าจะเว้นระยะครบ 7 วันก่อน หากครบ 7 วันแล้ว ยังไม่มีประจำเดือนมา ก็ควรลองตรวจหาการตั้งครรภ์ดู เพราะยาคุมกำเนิดนั้น ไม่สามารถป้องกันการตั้งครรภ์ได้ 100% แต่หากตรวจไม่พบ ก็สามารถเริ่มทานยาคุมกำเนิดแผงใหม่ต่อไปได้ค่ะ แต่หากทานแผงใหม่จนครบแล้ว ยังไม่มีประจำเดือนมาอีก ก็ควรตรวจหาการตั้งครรภ์ซ้ำดูอีกครั้ง หากตรวจไม่พบ อาจกลับมาทานยี่ห้อเดิมดูค่ะ